b'\n_START_ARTICLE_\nIna May Gaskin\n_START_SECTION_\n\xc5\xbdivljenje\n_START_PARAGRAPH_\nJe ustanoviteljica in vodja Babi\xc5\xa1kega centra na Farmi. Do danes je Ina May Gaskin skupaj z drugimi babicami pomagala pri ve\xc4\x8d kot 2000 porodih. V letu 1994 je revija American Journal of Public Health objavila odli\xc4\x8dne statisti\xc4\x8dne podatke o njihovih rezultatih in posebej izpostavila nizko stopnjo obolevnosti in umrljivosti ter nizko stopnjo medicinskih posegov pri porodu._NEWLINE_Ina May je biv\xc5\xa1a predsednica Zveze babic Severne Amerike (MANA), pi\xc5\xa1e prispevke, sodeluje v \xc5\xa1tevilnih intervjujih in je predavateljica v razli\xc4\x8dnih dr\xc5\xbeavah sveta. Njena druga knjiga, Modrost rojevanja je odli\xc4\x8dna navigacija skozi porodno potovanje.'